open-index/open-wikipedia-markdown huggingface dataset:
இலட்சுமிகாந்தன் கோயில், கலாலே.

**இலட்சுமிகாந்தன் கோயில், (Lakshmikanta Temple, Kalale)** ஒரு இந்து மத (வைணவ) கோயிலாகும். இது,  இந்தியாவின் கர்நாடகா மாநிலத்திலுள்ள மைசூர் மாவட்டத்தில்,  நஞ்சன்கூடு தாலுகாவைச் சேர்ந்த கலாலே கிராமத்தில் அமைந்துள்ளது.   இந்த கோயில் குறைந்தது 18 ஆம் நூற்றாண்டின் முற்பகுதியில்,  வழக்கமான *[[திராவிடக் கட்டிடக்கலை|திராவிட]]* பாணியில் கட்டப்பட்டுள்ளது என அறியப்படுகிறது.  இந்த கோயில் இந்தியத் தொல்பொருள் ஆய்வின் கர்நாடக மாநில பிரிவின் கீழ் பாதுகாக்கப்பட்ட நினைவுச்சின்னமாக உள்ளது.

## வரலாறு
இலட்சுமிகாந்தன் கோயில் மைசூர் இராச்சியத்தின் சில மன்னர்களின் ஆதரவில் இருந்தது. இக் கோயிலுக்கு  மைசூர் வோடியார் வம்சத்தைச் சேர்ந்த முதலாம் தொட்ட கிருட்டிணராசாவால் பகட்டான மானியங்கள் c.1732 க்கு முன்பு வழங்கப்பட்டன. 18 ஆம் நூற்றாண்டின் முற்பகுதியில், சக்திவாய்ந்த கலாலே குடும்பத்தைச் சேர்ந்த *தலவோய்* (நிலப்பிரபுக்கள்) தேவராஜியா தனது கடைசி ஆண்டுகளில் இந்து கடவுளான ராமரின்  உலோக உருவத்தை இக் கோயிலுக்கு நன்கொடையாக வழங்கினார். ஹபீப் ஹசன் மற்றும் சம்பத் போன்றோரின் கூற்றுப்படி,  1791 ஆம் ஆண்டில், மைசூரின்  ஆட்சியாளராக இருந்த, திப்பு சுல்தான், வெள்ளியினால் செய்யப்பட்ட, நான்கு கோப்பைகள், ஒரு தட்டு மேலும் ஒரு  எச்சிற் படிகம் *(துப்புத்தொட்டி)* போன்றவற்றை  கோயிலுக்கு பரிசுகளாக வழங்கினார். பரிசுகளில் உள்ள கல்வெட்டுகள் "திப்பு சுல்தான் பாஷா" என்பவரால் செய்யப்பட்டன என்பதற்கான சான்றுகளை ஹபீப் மற்றும் ஹசன் கூறுகின்றனர்.

## படத்தொகுப்பு

படிமம்:Lakshmikantha temple at Kalale.JPG|கலாலேவில் அமைந்துள்ள இலட்சுமிகாந்தன் கோயிலின் தோற்றம். (நுழைவு  கோபுரம்) 
படிமம்:Dravidian style shrine and superstructure in Lakshmikantha temple at Kalale.JPG|கலாலேவில் உள்ள இலட்சுமிகாந்தன் கோவிலில் காணப்படும் "திராவிட" பாணி சன்னதியின் தோற்றம். 
படிமம்:View of Lakshmikantha temple and related structures at Kalale.JPG|கலாலேவில் உள்ள இலட்சுமிகாந்தன் கோயில், அதன் தொடர்புடைய கட்டமைப்புகளின் காட்சி 


## குறிப்புகள்

## வெளி இணைப்புகள்

பகுப்பு:Coordinates on Wikidata
பகுப்பு:கருநாடகத்தில் உள்ள அம்மன் கோயில்கள்
பகுப்பு:மைசூர் மாவட்டத்திலுள்ள இந்து கோயில்கள்
சிறீனிவாசன்

**சிறீனிவாசன்** (*Sreenivasan*, 6 ஏப்ரல் 1956 – 20 திசம்பர் 2025) இவர் ஒரு இந்தியத் திரைப்பட நடிகரும், திரைக்கதை எழுத்தாளரும், இயக்குநரும், தயாரிப்பாளருமாவார். இவர் மலையாளத் திரைப்படத்துறையில் முக்கியமாக பணியாற்றினார். இவர் 200க்கும் மேற்பட்ட படங்களில் நடித்துள்ளார். நகைச்சுவை சார்ந்த நடிப்பால் இவர் மிகவும் பிரபலமானவர். *சந்தேசம்*, *மழயேத்தும் முன்பே* ஆகிய படங்களுக்கு சிறந்த திரைக்கதைக்கான இரண்டு கேரள மாநிலத் திரைப்பட விருதுகளைப் பெற்றுள்ளார்.

ஒரு எழுத்தாளராகவும், நடிகராகவும் இவர் பிரியதர்சன், சத்யன் அந்திகாடு, கமல் போன்ற இயக்குனர்களுடன் அடிக்கடி இணைந்து பணியாற்றியுள்ளார். ஒரு திரைப்படத் தயாரிப்பாளராக, இவர் *வடக்கு நோக்கியந்த்ரம்* (1989), *சிந்தவிசிடய்யா சியாமளா* (1998) போன்றத் திரைப்படங்களுக்கு திரைக்கதை எழுதி இயக்கியுள்ளார். *வடக்கு நோக்கியந்த்ரம் (1989)* என்ற திரைப்படம் சிறந்த படத்திற்கான கேரள மாநில திரைப்பட விருதை வென்றது. *சிந்தவிசிட்டயா சியாமளா* (1998) 29 வது கேரள மாநில திரைப்பட விருதுகளில் சிறந்த சமூகத் திரைப்படத்திற்கான தேசிய திரைப்பட விருதையும், சிறந்த பிரபலமான திரைப்பட விருதையும் வென்றது. நடிகர் முகேசுடன் இணைந்து *லூமியர்* திரைப்பட நிறுவனத்தின் கீழ் *கத பரயும் போல்* (2007), *தட்டத்தின் மரயத்து* (2012) ஆகிய படங்களை இணைந்து தயாரித்திருந்தார்.

## ஆரம்ப கால வாழ்க்கை
இவர் கேரளாவின் வடக்கு மலபார் பகுதியான கண்ணூர் பகுதியின் தலச்சேரி அருகே உள்ள பாட்டியம் என்ற கிராமத்தில் பிறந்தார். இவருக்கு ஒரு சகோதரியும் இரண்டு சகோதரர்களும் உள்ளனர். இவரின் தாயார் ஒரு இல்லத்தரசியாகவும், இவரின் தந்தை பள்ளி ஆசிரியராகவும் இருந்தார். தனது முறையான கல்வியை கூத்துப்பறம்பு நடுநிலைப் பள்ளியிலும், கடிரூர் அரசு உயர்நிலைப்பள்ளியிலும் முடித்தார். பின்னர், மட்டனூர் பழசி இராஜா என்.எஸ்.எஸ் கல்லூரியில் பொருளாதாரத்தில் இளங்கலை பட்டம் பெற்றார். 1977 ஆம் ஆண்டில், இவர் சென்னைத் திரைப்படக் கல்லூரியில் படித்தார்.

## சொந்த வாழ்க்கை
இவர் விமலா என்ற பள்ளி ஆசிரியரை திருமணம் செய்து கொண்டார். இவரது மூத்த மகன் வினீத் சீனிவாசன் ஒரு இயக்குனராகவும், பாடலாசிரியராகவும், பின்னணி பாடகராகவும், பிண்ணைக் குரல் கலைஞராகவும், நடிகராகவும் இருக்கிறார். இவரது இளைய மகன் தயான் சீனிவாசன், தனது சகோதரர் இயக்கிய திரில்லர் திரைப்படமான திரா என்ற மலையாளப் படத்தில் அறிமுகமானார். இவரது இளைய மகன் தயான் சீனிவாசன் இயக்கிய *லவ் ஆக்சன் டிராமா* என்ற படம் நிவின் பாலியும், நயன்தாராவும் நடித்த ஒரு காதல் நகைச்சுவைத் திரைப்படமாகும்.
## இறப்பு
சிறினிவாசன் 2025 திசம்பர் 20 அன்று கொச்சியிலுள்ள, திருப்பூணித்துறை மருத்துவமனையில் தனது 69-ஆவது அகவையில் காலமானார்.

## மேற்கோள்கள்

## வெளி இணைப்புகள்

* 

பகுப்பு:1951 பிறப்புகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:மலையாளத் திரைப்பட நடிகர்கள்
பகுப்பு:மலையாளத் திரைப்பட இயக்குநர்கள்
பகுப்பு:2025 இறப்புகள்
பகுப்பு:கேரள மாநில திரைப்பட விருது வென்றவர்கள்
சோகாமேளர் (கிருஷ்ண பக்தர்)

**சோகாமேளர்** (**Chokhamela**) இந்தியாவின் மகாராட்டிரா மாநிலத்தின் சோலாப்பூர் மாவட்டத்தில் உள்ள பண்டரிபுரம் பான்டுரங்க விட்டலர் கோயிலில் குடிகொண்டுள்ள விட்டலரின் பக்தர் ஆவார். சோகாமேளர் பொ.ஊ. 14-ஆம் நூற்றாண்டில், தற்போதைய மகாராட்டிரா மாநிலத்தின் புல்டாணா மாவட்டம், தியோல்காவ்ன் இராஜா தாலுகாவில் உள்ள மெகுனா இராஜா எனும் கிராமத்தில் ஒடுக்கப்பட்ட மகர் சமூகத்தில் பிறந்தவர் ஆவார். 

நாமதேவரைப் பின்பற்றி சோகாமேளர் தனது மனைவி சோயாராபாய் மற்றும் மகன் கர்மமேளாவுடன் விட்டலர் கோயில் கொண்டுள்ள பண்டரிபுரத்தில் வைணவ வர்க்காரி நெறிகளுடன் வாழ்ந்தவர். சோகாமேளர் விட்டலரைத் துதித்து அதிக பதிகங்களைப் பாடியுள்ளார்.

## வரலாறு
தாழ்த்தப்பட்ட சமூகத்தைச் சேர்ந்த சோகாமேளர் பண்டரிபுரத்தில் உள்ள விட்டலர் கோயிலுக்குள் செல்லுவதற்குத் தடை விதிக்கப்பட்டது. பழமைவாதிகளான பிராமணர்கள் அவரை உளரீதியாகப் பலவிதத்திலும் துன்புறுத்தினர். ஆனாலும், சோகாமேளரின் கடும் விட்டலர் வழிபாட்டினால், அவர் முன் தோன்றினார். அத்துடன் அவரின் குடிசைக்கு நாள்தோறும் சென்று சோகாமேளர் பரிமாறிய உணவையும் உண்டார். இதனையறிந்த பழமைவாதிகள் சோகாமேளரைத் தாக்கினர். ஆனாலும் பாண்டுரங்க விட்டலர் கோயிலில் சில அதிசயங்கள் நிகழ்ந்து வருவதை அவர்கள் உணர்ந்தனர். சோகாமேளர் தாக்குதலுக்குள்ளக்கப்பட்ட அதே நாளில் சோகாமேளருக்கு ஏற்பட்டிருந்த உடற்காயம் போன்ற அதே காயம், கோயிலில் இருந்த விட்டலர் சிலையிலும் ஏற்பட்டிருந்தது. தமது மடமையை உணர்ந்த பழமைவாதிகள் சோகாமேளரிடம் மன்னிப்புக் கேட்டு, கோயிலினுள் அவரை செல்ல அனுமதித்தனர்.

## இதனையும் காண்க
* பண்டரிபுரம் யாத்திரை
* வர்க்காரி நெறி
* நாமதேவர்
* புரந்தரதாசர்
* சக்குபாய்
* ஜனாபாய்

## திரைப்படம்
சோகாமேளர் வரலாற்றை தமிழில் சோகாமேளர் எனும் பெயரில் 1942-இல் திரைப்படமாக வெளிவந்துள்ளது. 

## நூல்கள்
**On the Threshold: Songs of Chokhamela*, translated from the Marathi by Rohini Mokashi-Punekar.
*B. R. Ambedkar dedicated his book *The Untouchables: Who are They and Why They Became Untouchables* to the memory of Chokhamela, Nandanar and Ravidas.**One
Hundred Poems of Mela*, translated from Marathi by Chandrakant Kaluram Mhatre. 

## மேற்கோள்கள்

## வெளி இணைப்புகள்
* Chokhamela (PDF) by Punekar
* Chokhamela and Eknath: Two Bhakti Modes of Legitimacy for Modern Change - Zelliot
* Chokhamela: The Pioneer of Untouchable movement in Maharashtra - Prof. Nimavat
* Sant Chokhamela information in Marathi

பகுப்பு:வைணவ அடியார்கள்
பகுப்பு:மராத்தியர்கள்
பகுப்பு:இந்து மெய்யியலாளர்கள்
வெரோனிகா கிபாலிட்டோ

**வெரோனிகா சில்வா கிபாலிட்டோ** (*Verônica Silva Hipólito*) (பிறப்பு:1996 சூன் 2) இவர் பிரேசிலின் மாற்றுத் திறனாளிகளுக்கான தடகள விளையாட்டு வீரர் ஆவார். முக்கியமாக டி38 விரைவோட்ட நிகழ்வுகளில் போட்டியிடுகிறார். 2011 ஆம் ஆண்டில் ஒரு பக்கவாதம் ஏற்படுவதற்கு முன்பு இவர் தகுதியான விளையாட்டு வீரராக போட்டியிட்டார். பின்னர் இவரது உடலின் வலது பக்கத்தில் நிரந்தர முடக்கம் ஏற்பட்டது. 2013 ஆம் ஆண்டில், தான் இணை ஒலிம்பிக் விளையாட்டுக்களில் பங்கேற்க தகுதியுடையவர் என்பதைக் கண்டுபிடித்தார். அந்த ஆண்டு 2013 ஐபிசி தடகள உலகப் போட்டிகளில் பிரேசிலைப் பிரதிநிதித்துவப்படுத்தினார்.

## ஆரம்ப வரலாறு
இவர், 1996 இல் பிரேசிலின் *சாவோ பெர்னார்டோ டோ காம்போ* என்ற இடத்தில் பிறந்தார். 2008 ஆம் ஆண்டில், இவருக்கு ஏற்பட்ட மூளைக் கட்டி கண்டுபிடிக்கப்பட்டு, அகற்றப்பட்டது. ஆனால் மார்ச் 2011 இல், இவர் பக்கவாதத்தால் பாதிக்கப்பட்டார். அது இவரது உடலின் வலது பக்கத்தின் இயக்கத்தை பாதித்தது.   இவரது வலது காலும், கையும் வலிமையை இழந்தது. இவரது மூளைக் கட்டி 2012 இல் மீண்டும் திரும்பியது. இவருக்கு மருத்துவச் சிகிச்சையளிக்கப்பட்டது.

## வாழ்க்கை வரலாறு
இவர், தனது பத்து வயதில் தடகளத்தை நோக்கித் திரும்பினார். நண்பர்களை உருவாக்கவும், முயற்சியின் மதிப்பைக் கற்றுக்கொள்ள உதவவும் இவருடைய பெற்றோர் விளையாட்டை தேர்வு செய்தனர்.

அந்த ஆண்டு இவர் 2013 ஐபிசி தடகள உலகப் போட்டிகளில் பிரேசில் அணியை பிரதிநிதித்துவப்படுத்த தேர்வு செய்யப்பட்டார். அங்கு இவர் 100 மீ, 200 மீ டி 38 வகை விரைவோட்டத்திலும், நீளம் தாண்டுதலில் டி 37/38 வகைப்பாட்டிலும்  பங்கேற்றார். நீளம் தாண்டுதலில் இவர் ஆறாவது இடத்தைப் பிடித்தார். ஆனால் இவர் 100 மீட்டர் (வெள்ளி) 200 மீட்டர் (தங்கம்) இரண்டிலும் பதக்கம் வென்றார். அடுத்த ஆண்டு இவர் சாண்டியாகோவில் நடந்த 2014 இணை-தென் அமெரிக்க விளையாட்டுப் போட்டிகளில் பங்கேற்றார். அங்கு இவர் 100 மீ, 200 மீ , நீளம் தாண்டுதல் ஆகிய போட்டிகளில் தங்கம் வென்றார்.

## குறிப்புகள்

## வெளி இணைப்புகள்

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:இணை ஒலிம்பிக் விளையாட்டு வீரர்கள்
பெகசாத் கொர்பானி

**பெகசாத் கொர்பானி**  (*Behzad Ghorbani*, பிறப்பு: மார்ச் 26, 1971, தெகரான்) ஈரானைச் சார்ந்த விலங்கியலாளர் ஆவர். இவர் பிளனேரியா ஆராய்ச்சியாளர்களின் முன்னோடியாவார். இவர் தமது உயர் கல்வியினை தெகரான் பல்கலைக்கழகத்திலும், ஈரான் தேசிய பல்கலைக்கழகத்திலும் பயின்றார். இவர் 1997, கரையாற்றில் இரண்டு புதிய சிற்றினங்களான *டக்கீசியா ஈரானிகா, டக்கீசியா பெர்சிகா* கண்டறிந்தார்.

## மேற்கோள்கள்
* The Japan Mendel Society; Cytologia 63: 441—445, 1998 Cytomorphological Studies in Dugesia Species of Iran; Ghorbani Behzad, Sheidai Masoud, and Khazab Mahmood.

## வெளி இணைப்புகள்
* Dugesia iranica Entry in the Turbellarian taxonomic database at the University of Maine
* Dugesia persica Entry in the Turbellarian taxonomic database at the University of Maine
* Behzad Ghorbani

பகுப்பு:ஈரானிய விலங்கியலாளர்கள்
பகுப்பு:1971 பிறப்புகள்
கிரெக் ருதர்போர்ட் (கால்பந்து வீரர்)

**கிரெக் டேவிட் ரதர்ஃபோர்ட்** (reg David Rutherford ) (பிறப்பு: 1994 மே 17) இவர் விட்பி நகரத்தின் கால்பந்து அணிக்காக  விளையாடும் ஓர் ஆங்கில கால்பந்து வீரராவார்.

## தொழில்
இவர் நார்த் சீல்டு நகரில் பிறந்தார். ஆர்ட்ல்புல் ஒன்றியத்தின் இளைஞர் அணியில் 2010 கோடையில் இரண்டு ஆண்டு உதவித்தொகையில் இவர் தனது வாழ்க்கையைத் தொடங்கினார். ஏப்ரல் 2012 இல், இவருக்கு முதல் தொழில்முறை ஒப்பந்தம் வழங்கப்பட்டது. 2012 ஏப்ரல் 14 அன்று, செஸ்டர்பீல்டு அணிக்கு எதிராக 2–1 என்ற கணக்கில் தோல்வியுற்றார். இவர், கேரி லிடலுக்கு மாற்றாக வந்தார்.

பின்னர் இவர் 2012 கோடையில் ஒரு குறுகிய கால ஒப்பந்தத்தில் கையெழுத்திட்டார். இது பின்னர் சனவரி 2013 தொடக்கம் வரை நீட்டிக்கப்பட்டது. 2013 சனவரி 26 அன்று போர்ட்ஸ்மவுத் அணிக்கு எதிராக 3-1 என்ற கணக்கில் வென்றதில் 90 வினாடிகள் மட்டுமே ஆடுகளத்தில் இருந்தபின் அவர் தனது முதல் தொழில்முறை கோலை அடித்தார். 2013-14 பருவத்தின் முடிவில், ஆர்ட்ல்புல் அணியிலிருந்து வெளிப்பட்ட நான்கு வீரர்களில் இவரும் ஒருவராவார்.

அக்டோபர் 2014 இல் தேசிய விளையாட்டான கான்பிரன்ஸ்  டோவர் தடகளத்திற்காக இவர் கையெழுத்திட்டார்.

2015 பிப்ரவரி 2 அன்று, இவர்இசுகொட்லாந்து அணிக்குதடகளத்திற்காக ஒப்பந்தம் செய்தார். பெர்விக் ரேஞ்சர்ஸ் அணிக்காக விளையாடும்போது, இவர் மார்ச் 2017 க்கான சிறந்த வீரர் என்ற விருதை வென்றார்.

பெர்விக் வெளியிட்ட பின்னர் அக்டோபர் 2017 இல் ரதர்ஃபோர்டை பிளைத் ஸ்பார்டன்ஸ் கையெழுத்திட்டார்.

2018 ஆம் ஆண்டில், ரதர்ஃபோர்ட் விட்பி டவுனுக்காக கையெழுத்திட்டார் மற்றும் மார்ஸ்கே யுனைடெட் அணியை எதிர்த்து 2-0 என்ற கோல் கணக்கில் அறிமுகமானார்.

## மேற்கோள்கள்

பகுப்பு:வாழும் மக்கள்
பகுப்பு:1994 பிறப்புகள்
பகுப்பு:காற்பந்தாட்ட வீரர்கள்
ஜூலி கோல்மேன்

**ஜூலி கரோலின் கோல்மேன்** (Julie Caroline Hollman) (பிறப்பு: 1977 பிப்ரவரி 16 பீட்டர்பரோ ) இங்கிலாந்தின் பீட்டர்பரோவில் பிறந்த இவர் ஓர் ஆங்கில ஹெப்டாத்லான் வீரராவார். .

இவர் டீப்பிங் செயின்ட் ஜேம்ஸ் என்ற இடத்தில் வளர்ந்தார். தி டீப்பிங்ஸ் பள்ளியில் பயின்றார் . இவரது சகோதரி அன்னேயும் ஒரு ஹெப்டாத்லான் வீரராவார். இவரின் தாயார் கரோல் பீட்டர்பரோ தடகள கிளப்பில் புரூனல் பல்கலைக்கழகத்தில் புவியியலும்  சுற்றுச்சூழல் சிக்கலும் என்ற  பாடத்துடன் விளையாட்டு அறிவியலில் இளங்கலை அறிவியல் பட்டம் பெற்றார்.

இவர் 2002 பொதுநலவாய விளையாட்டுப் போட்டிகளில் ஐந்தாவது இடத்தையும், 2003 உலகப் போட்டிகளில் பதினான்காவது இடத்தையும், 2006 பொதுநலவாய போட்டிகளில் ஆறாவது இடத்தையும் பிடித்தார். மேலும், 2008 ஒலிம்பிக் போட்டிகளில் 32 வது இடம் பிடித்தார். இவர் போட்டியிட்ட மகளிர் டெகத்லானுக்கு பிரிட்டிசு சாதனை படைத்தவராவராக இருந்தார்.

இவரது தனிப்பட்ட சிறந்த முடிவு 6135 புள்ளிகள். இது 2002 சூன் மாதத்தில் கோட்சியில் அடைந்தார். இவர் பிர்ச்ஃபீல்ட் ஆரியர்ஸ் அணியின் உறுப்பினராக இருக்கிறார்.

## குறிப்புகள்
* 
* 2006 Commonwealth Games profile 
* BBC Profile


பகுப்பு:வாழும் மக்கள்
பகுப்பு:1977 பிறப்புகள்
பகுப்பு:விளையாட்டு வீரர்கள்
தோக்கியோ பிரைல்லியா கோபுரம்

**தோக்கியோ பிரைல்லியா கோபுரம்** (Brillia Tower Tokyo)  சப்பான் நாட்டின் தோக்கியோ நகரிலுள்ள சுமிதா சிறப்புத் தொகுதியில் கட்டப்பட்டிருக்கும் ஓர் அடுக்கு மாடி குடியிருப்பு கட்டடம் ஆகும். 2006 ஆம் ஆண்டு கட்டி முடிக்கப்பட்ட இக்கட்டடம் 159 மீட்டர் (522 அடி) உயரம் கொண்ட வானளாவியாகும்.  
## மேற்கோள்கள்

பகுப்பு:சப்பான்
பகுப்பு:சப்பானியக் கட்டிடக்கலை
இசுத்மோகைலா டிக்கா

**இசுத்மோகைலா டிக்கா** (*Isthmohyla tica*) இசுடாரெட்டின் மரத் தவளை என்று அறியப்படுகிறது. இத்தவளையானது கைலிடே குடும்பத்தினைச் சார்ந்த தவளையாகும். இது கார்டிலெரா டி திலரென், கார்டிலெரா மத்தி, கார்டிலெரா டி தலமான்க, கொஸ்சுடா ரிக்கா, மேற்கு பனாமா பகுதிகளில் காணப்படுகிறது. *டிக்கா* என்ற குறிப்பிடும் பெயரானது கொஸ்டா ரிக்கா பெயரிலிருந்து பெறப்பட்டது.   

## விளக்கம்
முதிர்வடைந்த ஆண் தவளைகள்  அளவிலும், பெண் தவளைகள் சுமார்   நீளமும் உடையன. இந்நீளமானது தலையின் முன் பகுதியிலிருந்து இனப்புழை வரை அளவிடப்படுகிறது. முகமானது வட்ட வடிவிலானது. செவிப்பறை தெளிவாகக் தெரியக்கூடியது. செவிப்பறை மேல் மடிப்புக் காணப்படும். கால் விரல்கள் சவ்வுகளுடன் முனைகளில் தட்டுபோன்று காணப்படும். முதுகு பகுதி பச்சை மற்றும் பழுப்பு நிற காறைகளுடன் காணப்படும். ஒளிர்ந்த பசுமை நிற கோடுகளும் காணப்படுகின்றன. பக்கவாட்டு கோடுகள் பொதுவாகப் பழுப்பு நிறமுடையவை அல்லது மஞ்சள் நிறத்துடன் மங்கலானவை. மேல் கை, பழுப்பு அல்லது ஆரஞ்சு நிறமானது. கை மற்றும் கால்களின் மேல் மேற்பரப்பில் அடர் நிறத்தில் கோடுகள் காணப்படும். வயிற்றுப்பகுதியானது மங்கிய வெண்மை நிறமுடையது.  

தலைப்பிரட்டைகள் சிறியவை, தட்டையானவை, நீள வாலுடன் சிறிய துடுப்புடன் காணப்படும். மிகப்பெரிய வாய்ப்புற தட்டுடன் காணப்படும். இத்தட்டானது வேகம் அதிகமாக உள்ள நீரோடைகளில் பாறைகளில் ஒட்டிக்கொள்ள உதவுகிறது.  

## வாழ்விடம் மற்றும் பாதுகாப்பு
*இசுத்மோகைலா டிக்கா* கடல்மட்டத்திலிருந்து சுமார்  வரையிலான உயரமான மலைப்பகுதியில் உள்ள ஈரப்பதமான மழைக்காடுகளில் காணப்படுகிறது. இவை இரவு நேர வாசிகளாகும். வேகமாக ஓடும் நீரோடைகளில் தண்ணீரிலிருந்து சுமார்   மீட்டர் உயரத்தில் காணப்படும் தாவர இலைகள் மீது காணப்படும். இங்கு இனப்பெருக்கம் மேற்கொள்ளும் இத்தவளைகள், முட்டைகளைத் தண்ணீருக்குள் காணப்படும் பாறைகளின் கீழ் இடுகின்றன.
  
இந்த இனத்தினைச் சார்ந்த பல தவளைக் கூட்டங்கள் மறைந்துவிட்டன. பெரிய அளவில் நிகழ்ந்த இந்த தவளையின் மறைவுக்கான காரணங்கள் அறியப்படாத போதிலும், சைட்ரிடியோமைகோசிஸ் எனும் நோய், காலநிலை மாற்றம் முக்கியப்பங்கு வகிக்கின்றது. உள்ளன. வாழ்விட இழப்பால் இந்த இனம் அழிக்கப்படுவது, பாதுகாக்கப்பட்ட பகுதிகளில் இதன் பரவல்கள் மூலம் உறுதி செய்யப்பட்டுள்ளது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
பகுப்பு:தவளைகள்
வேணுகோபாலசுவாமி கோயில், தேவனஹல்லி

**வேணு கோபாலசுவாமி கோயில்**, (*Venugopalaswamy Temple*), இந்துக் கடவுளின் வடிவமான விஷ்ணுவிற்கு அர்ப்பணிக்கப்பட்டதாகும்.  இக்கோயில், கர்நாடக மாநிலமான பெங்களூர் கிராமப்புற மாவட்டத்தில் உள்ள தேவனஹள்ளி நகரத்தில் இருக்கும் தேவனஹள்ளி கோட்டையில் அமைந்துள்ளது. (மேலும், இது தேவனபுரம் எனவும் அழைக்கப்படுகிறது). இது மாநிலத் தலைநகரான பெங்களூரின் வடகிழக்கில் 35 கிலோமீட்டர் (25 &nbsp; மைல்)  தொலைவில் உள்ள ஒரு நகரமாகும். வேணுகோபாலசுவாமி கோயில் திராவிட பாணியில் கட்டப்பட்டுள்ளது. இது,  விஜயநகர சாம்ராஜ்யத்திற்கு பிந்தைய காலத்தைச் சேர்ந்தது. இந்த கோயில் இந்தியத் தொல்பொருள் ஆய்வின் கர்நாடக மாநிலப் பிரிவின் கீழ் பாதுகாக்கப்பட்ட நினைவுச்சின்னமாக உள்ளது.

## படத்தொகுப்பு

படிமம்:Dravida sikhara over shrine in the Venugopalaswamy temple in the Devanahalli fort.jpg|தேவனஹல்லி கோட்டையில் உள்ள வேணுகோபாலசாமி கோவிலில் திராவிட பாணியில் கட்டப்பட்ட கோபுரம்.  
படிமம்:Yali pillars at the entrance to the mantapa of the Venugopalaswamy temple in the Devanahalli fort.JPG|தேவனஹல்லி கோட்டையில் உள்ள வேணுகோபாலசுவாமி கோயிலின் மண்டப நுழைவாயிலில் காணப்படும் யாளி தூண்கள். 
படிமம்:Venugopalaswamy Temple in Devanahalli 04.jpg|வேணுகோபாலசுவாமி கோயிலுக்குள் காணப்படும் தூண். 
படிமம்:Venugopalaswamy Temple in Devanahalli 03.jpg|வேணுகோபாலசுவாமி கோயிலின் வெளிப்புறத் தோற்றம். 
படிமம்:Kannada inscription(1697 AD) at the Venugopalaswamy temple in the Devanahalli fort.JPG|தேவனஹள்ளி கோட்டையில் உள்ள வேணுகோபாலசாமி கோவிலில் காணப்படும் கன்னடக் கல்வெட்டு (கி.பி 1697) 


## குறிப்புகள்

பகுப்பு:விஜயநகரப் பேரரசு
பகுப்பு:Coordinates on Wikidata
பகுப்பு:கர்நாடகாவில் உள்ள இந்துக் கோயில்கள்
பகுப்பு:பெங்களூர் ஊரக மாவட்டத்தில் உள்ள இந்து கோயில்கள்
சகுரா தங்கும் விடுதி

**சகுரா தங்கும் விடுதி** (Sakura Hotel) சப்பான் நாட்டில் ஒரு தங்கும் விடுதி சங்கிலியாக இயங்குகிறது. மத்திய தோக்கியோவில் அமைந்துள்ள இச்சங்கிலியில்  அசகுசா, இகெபுகுரோ, கிம்போச்சோ மற்றும் அடகயா ஆகிய நான்கு தங்கும் விடுதிகள் இணைந்துள்ளன. 
## மேற்கோள்கள்

பகுப்பு:சப்பான்
பகுப்பு:சப்பானியக் கட்டிடக்கலை
கிரெக் ருதர்போர்ட்

**ருதர்போர்ட்** (Greg Rutherford)(பிறப்பு:1986 நவம்பர் 17)   இவர் ஓர் ஓய்வுபெற்ற பிரித்தானிய  தடகள வீரராவார். இவர் நீளம் தாண்டுதலில் நிபுணத்துவம் பெற்றவர். இவர் ஒலிம்பிக்கிலும், உலகப்போட்டிகளிலும், ஐரோப்பிய  போட்டிகளிலும் பொதுநலவாய விளையாட்டுப் போட்டிகளிலும் இங்கிலாந்தையும்பிரதிநிதித்துவப்படுத்தினார். இவர் 2019 ஆம் ஆண்டிற்கான மாஸ்டர்செப் பிரபல வெற்றியாளருமாவார்.

இவர், 2012 கோடைகால ஒலிம்பிக், 2014 பொதுநலவாய விளையாட்டு, 2014 , 2016 ஐரோப்பிய தடகளப் போட்டிகள், 2015 உலக தடகளப் போட்டிகளில் நீளம் தாண்டுதலில்  தங்கப் பதக்கத்தை வென்றார். மேலும் இந்த நிகழ்வில் 2015 ஐஏஏஎஃப் டயமண்ட் லீக் தரவரிசையில் முதலிடத்தைப் பிடித்தார். 2015 செப்டம்பர் 4 முதல், சூரிச்சில் நான்காவது நிகழ்வு வெற்றியுடன் இவரது டயமண்ட் லீக் வெற்றி உறுதி செய்யப்பட்டபோது, சூன் 2016 இல் நடந்த பிரிட்டிசு தடகளப் போட்டிகளிலிருந்து இவர் விலகும் வரை, இவர் கிடைக்கக்கூடிய ஒவ்வொரு உயரடுக்கு வெளிப்புற பட்டத்தையும் பெற்றார். தேசிய, கண்ட, உலக, ஒலிம்பிக், டயமண்ட் லீக் மற்றும் பொதுநலவாயம் போன்றவை. இவர் தற்போதைய பிரித்தானிய சாதனை படைத்தவராக உள்ளார். வெளியரங்கங்களிலுன், உள்ளரங்கரங்களிலும், இந்த நிகழ்விற்காக இவரது தனிப்பட்ட சிறப்புகள் 8.51 மீ (வெளிப்புறம்) மற்றும் 8.26 மீ (உட்புறம்).

## ஆரம்ப கால வாழ்க்கை
இவர் பிளெட்ச்லே என்ற இடத்தில்   வளர்ந்தார். அங்கு இவர் *டூ மைல் ஆஷ்* தொடக்கப்பள்ளியில்  பயின்றார். பின்னர், டென்பிக் பள்ளிக்குச் சென்றார்.  ஒரு  இளைஞராக இவர் கால்பந்து , இரக்பி, பூப்பந்தாட்டம் உள்ளிட்ட பல விளையாட்டுகளை விளையாடினார்.  இவர் தனது 14 வயதில் பிரீமியர் லீக் கால்பந்து சங்கமான ஆஸ்டன் வில்லாவுடன் தடகளத்தில் ஒரு தொழில் முறை வீரரக விளையாட்டைத் தொடர முடிவு செய்தார்.

இவர் கால்பந்து வீரர் ஜாக் ருதர்போர்டின் பேரன் ஆவார். இவர் நியூகேஸில் யுனைடெட் மற்றும் 11 இங்கிலாந்து கேப்களுடன் மூன்று கால்பந்து லீக் முதல் பிரிவு பட்டங்களை வென்றார். மேலும் அஆர்சனால் கல்பந்துக் கழகத்துக்காக விளையாடிய மிகப் பழைய வீரர் ஆவார்; இவரது தாத்தாவும் ஆர்சனாலுக்காக விளையாடினார்.

## தனிப்பட்ட வாழ்க்கை
இவர் மில்டன் கெய்ன்சின் புறநகரில் உள்ள வொபர்ன் சாண்ட்ஸ் என்ற நகரத்தில் வசிக்கிறார். இவருக்கும் இவரின் மனைவி சூசி வெர்ரிலுக்கும் இரண்டு மகன்கள் உள்ளனர். மில்டன் கெய்ன்ஸில் ஒரு உலோக சிலை, இவரது நினைவாக சூன் 2014 இல் அமைக்கப்பட்டது.

இவர் மான்செஸ்டர் யுனைடெட் கால்பந்துக் கழகத்தின் ஆதரவாளராக இருக்கிறார். ரைட் டு பிளே என்ற மேம்பாட்டு தொண்டுக்கான உலகளாவிய விளையாட்டின் தடகள தூதராக உள்ளார். ஆகத்து 2014 இல், இசுக்கொட்லாந்து விடுதலைக்கான பொது வாக்கெடுப்பில் செப்டம்பர் மாத வாக்கெடுப்புக்கு முன்னதாக இசுகாட்லாந்து சுதந்திரத்தை எதிர்த்து *[[தி கார்டியன்]]* என்ற இதழுக்கு எழுதிய கடிதத்தில் கையெழுத்திட்ட 200 பொது நபர்களில் இவரும் ஒருவராவார்.

## குறிப்புகள்

## வெளி இணைப்புகள்

பகுப்பு:வாழும் மக்கள்
பகுப்பு:1986 பிறப்புகள்
பகுப்பு:விளையாட்டு வீரர்கள்
சாலி குன்னெல்

**சாலி ஜேன் ஜேனட் குன்னெல்** (Sally Jane Janet Gunnell) (பிறப்பு: 1966 suuலை 29)  இவர் பிரித்தனைச் சேர்ந்த முன்னாள் தடகள வீரர் ஆவார். இவர் 1992 ஒலிம்பிக் தங்கப்பதக்கத்தை 400 மீட்டர் தடை ஓட்டத்தில் வென்றார். ஒலிம்பிக், உலக, ஐரோப்பிய , பொதுநலவாய விளையாட்டுக்கள்போன்ற அனைத்திலும் பட்டங்களை வென்ற ஒரே பெண் பிரிட்டிசு தடகள வீரர் ஆவார். மேலும் 400 மீட்டர் தடை ஓட்ட வரலாற்றில் ஒலிம்பிக்கிலும், உலக பட்டங்களையும் வென்று உலக சாதனையை முறியடித்த முதல் பெண்ணாக இருக்கிறார். 1993 ஆம் ஆண்டில்இவரது முன்னாள் உலக சாதனை நேரம் 52.74 வினாடிகள் என்பது, இன்னும் உலகின் எல்லா நேரத்திலும் முதல் பத்து இடங்களில் உள்ளது. மேலும் இது தற்போதைய பிரித்தன் சாதனையாகும் .

## ஆரம்ப கால வாழ்க்கை
இவர் இங்கிலாந்தின்  எசெக்ஸ் மாகாணத்தின் சிக்வெல் என்ற இடத்தில், லெஸ், ரோஸ்மேரி குன்னெல் ஆகியோருக்குப் மகளாகப் பிறந்தார். மேலும் குடும்பத்தின் முந்நூறு ஏக்கர்  பண்ணையில் வளர்ந்தார். சிக்வெல்லில் உள்ள உள்ளூர் ஆரம்பப் பள்ளியிலும், வெஸ்ட் அட்ச் உயர்நிலைப் பள்ளிகளில் பயின்றார். 

## தடகள வாழ்க்கை
இவர் தடகளத்தில் எசெக்ஸ் மகளிர் சங்கத்துடன்  ஒரு திறமையான நீளம் தாண்டுதலிலும், ஹெப்டாத்லெட்டாகத் தொடங்கினார் . 1984 ஆம் ஆண்டில், ஹெப்டாத்லான் இரண்டிலும் ஒலிம்பிக் தேர்வை 5680 புள்ளிகளிலும், 100 மீட்டர் தடைகளிலும் இவர் தவறவிட்டார். அங்கு இவர் 13.30 வினாடிகளில் இங்கிலாந்து இளையோர் சாதனையைப் படைத்தார்.

1986 ஆம் ஆண்டில், இங்கிலாந்தின் தொழில்முறை தடகள சங்கத்தின் பட்டங்களை வென்ற இவர், எடின்பர்க்கில் நடந்த 100 மீட்டர் தடைகளில் பொதுநலவாய விளையாட்டுகளில் தங்கப் பதக்கத்தை வென்றார்.

## தனிப்பட்ட வாழ்க்கை
இவர் தனது சக விளையாட்டு வீரர் ஜொனாதன் பிக் என்பவரை மணந்தார். இவர்களுக்கு பின்லே, லூகா மற்றும் மார்லி என்ற மூன்று மகன்கள் உள்ளனர்.  இவர் பிரைட்டனுக்கு வெளியே மேற்கு சசெக்ஸில் உள்ள ஸ்டெய்னிங்கில் வசிக்கிறார்.

## குறிப்புகள்

## வெளி இணைப்புகள்
* Sally Gunnell Official Website
* 
*

பகுப்பு:வாழும் மக்கள்
பகுப்பு:1966 பிறப்புகள்
பகுப்பு:ஒலிம்பிக் போட்டியாளர்கள்
பகுப்பு:விளையாட்டு வீரர்கள்
மேட்டுதாங்கல்

**மேட்டுதாங்கல்** (Mettuthangal ) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள் வகைப்பாடு
இந்த ஊரானது ஊத்தங்கரையில் இருந்து 13 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 46 கிலோமீட்டர் தொலைவிலும், மாநிலத் தலைநகரான சென்னையில் இருந்து 255 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  262  வீடுகள் உள்ளன. கிராமத்தின் மொத்த மக்கள் தொகையானது 1088 ஆகும். இதில் ஆண்கள் எண்ணிக்கை  586, பெண்களின் எண்ணிக்கை 502 என உள்ளது. மக்களின் கல்வியறிவு விகிதமானது  62.8% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கவியூர்

**கவியூர்** (*Kaviyoor*) என்பது இந்தியாவின், கேரளத்தின்,  பத்தனம்திட்டா மாவட்டத்தில் அமைந்துள்ள ஒரு சிற்றூராகும். இது மணிமாலா ஆற்றின் மேற்குக் கரையில் அமைந்துள்ளது.

## புள்ளிவிவரங்கள்

* பரப்பளவு: 12.67 &nbsp; km² 
* மக்கள் தொகை தரவு: (2011 மக்கள் தொகை கணக்கெடுப்பின்படி) https://data.gov.in/resources/villagetown-wise-primary-census-abstract-2011-pathanamthitta-district-kerala/download 
* மொத்தம்: 16,852 (2001 ல் இருந்து 3.32% அதிகரித்துள்ளது) 
* ஆண் மக்கள் தொகை: 7,778 (46.15%) 
* பெண் மக்கள் தொகை: 9074 (53.85%) 
* மக்கள் தொகை அடர்த்தி: சதுர கி.மீ.க்கு 1330 
* கல்வியறிவு: 98.27%, ஆண் 98.64% (7,040), பெண் 97.96% (8,224) 

(குறிப்பு: இந்த புள்ளிவிவரங்கள் மக்கள் தொகை கணக்கெடுப்பு துறையின் புள்ளிவிவரங்களை அடிப்படையாகக் கொண்டவை. அவை வழங்கிய சுருக்கம் வேறுபட்டது: கல்வியறிவு 98.27%, எம் 98.64%, எஃப் 97.96%) http://www.census2011.co.in/data/village/628298-kaviyoor-kerala.html 

இந்த சிற்றூரில் குடியிருப்பவர்களில் பெரும்பாலோர் இந்து சமூகத்தைச் சேர்ந்தவர்கள். மொத்த மக்கள் தொகை சுமார் 16,852 பேர், கல்வியறிவு விகிதம் சுமார் 97% என மதிப்பிடப்பட்டுள்ளது. 

## மேலும் காண்க

* பதனம்திட்டா 
பகுப்பு:பத்தனம்திட்டா மாவட்டம்
பகுப்பு:கேரளத்தில் உள்ள குகைகள்
பகுப்பு:Coordinates on Wikidata
காக்கி அணை

**கக்கி நீர்த்தேக்கம்** (*Kakki Reservoir*) என்பது இந்தியாவின், கேரளத்தின், பதனம்திட்டா மாவட்டத்தில் அமைந்துள்ள ஒரு நீர்த்தேக்கம் ஆகும்.  காக்கி அணை  (  ) மற்றும் அனதோடு அணை (  ), கட்டப்பட்டபோது உருவாக்கப்பட்ட இந்த நீர்தேக்கம், பம்பை ஆற்றின்  துணை ஆறுகளில் ஒன்றான காக்கி ஆற்றின் குறுக்கே .கட்டப்பட்டது. சபரிகிரி நீர்மின் திட்டத்தின் ஒரு பகுதியாக 1966 ஆம் ஆண்டில் இந்த அணைகள் கட்டப்பட்டன. கேரள மாநில மின்சார வாரியத்தின் "இரட்டை" நீர்த்தேக்கங்களின் ஆபரேட்டர்கள் படி முழு நீர்த்தேக்க நிலை (எஃப்ஆர்எல்) கடல் மட்டத்திலிருந்து 981.45 மீட்டர் உயரத்தில் உள்ளது. சுற்றுலா தலமாக விளங்கும் இந்த நீர்த்தேக்கம் மேற்குத் தொடர்ச்சி மலைகளுக்கு மிக அருகில் உள்ள ராணி  கானுயிர் உய்விடக் காட்டில் அமைந்துள்ளது. 

## குறிப்புகள்

பகுப்பு:Coordinates on Wikidata
பகுப்பு:பத்தனம்திட்டா மாவட்டத்திலுள்ள அணைகள்
கொடுமண்

**கொடுமண்** (*Kodumon*)  என்பது இந்தியாவின், கேரள மாநிலத்தில் உள்ள பதனம்திட்டா மாவட்டத்தின் அடூர் வட்டத்தில் உள்ள ஒரு சிற்றூராகும். 

## கோயில்கள்
சிலந்தி கோயில் - கொடுமண் இருப்புப்பாதை சந்திப்புக்கு கிழக்கே 1.5 கி.மீ தொலைவில் அமைந்துள்ள சிலந்தியம்மலம் என்னும் சிலந்தி கோயிலிக்கு கொடுமண் பிரபலமானது. இந்த கோயில் தேவிக்கு (பள்ளியாரா தேவி) அர்ப்பணிக்கப்பட்டுள்ளது. சிலந்தி விஷம் மற்றும் அதனுடன் தொடர்புடைய பூச்சி கடிக்கு சிகிச்சை பெற கேரளம் மற்றும் இந்தியா முழுவதிலும் உள்ள மக்கள் இந்த இடத்திற்கு வருகிறார்கள். 

கொடுமண் வைகுந்தபுரம் கோயில் கொடுமண் கிராமத்தில் உள்ள முக்கியமான கோயில்களில் ஒன்றாகும். இந்த கோயில் விஷ்ணுவுக்கு அர்ப்பணிக்கப்பட்டுள்ளது. புத்தன்காவில் தேவி கோயில், சூரக்குன்னில் மலநாடா கோயில் போன்றவை முக்கியமான பிற கோயில்கள். 

## மக்கள் வகைப்பாடு
2001 இந்திய மக்கள் தொகைக் கணக்கீட்டின்படி, கொடுமண்ணின் மொத்த மக்கள் தொகையானது 15114 ஆகும். இதில் 7159 பேர் ஆண்கள், 7955 பேர் பெண்களாவர்.

## குறிப்புகள்

பகுப்பு:Coordinates on Wikidata
பகுப்பு:பத்தனம்திட்டா மாவட்டத்தில் உள்ள ஊர்களும் நகரங்களும்
கோழஞ்சேரி

**கோழஞ்சேரி** (*Kozhencherry*) என்பது தென்னிந்தியாவின், கேரள மாநிலத்தில், மத்திய திருவிதாங்கூர் பிராந்தியத்தின் (தென் மத்திய கேரளம்) பத்தனம்திட்டா மாவட்டத்தில் உள்ள ஒரு ஊர் ஆகும். 2011 ஆண்டைய இந்திய மக்கள் தொகை கணக்கெடுப்பின்படி, ஊரில் மொத்தம் 3,393 வீடுகள் உள்ளன. மக்கள் தொகை 12,021 ஆகும். 

இந்த ஊரானது பம்பை ஆற்றின் கரையில்  பத்தனம்திட்டாவிலிருந்து 13 கி.மீ தொலைவில் அமைந்துள்ளது. இங்கு பம்பை ஆற்றின் கரையில் மார்ச்-ஏப்ரல் மாதங்களில் மாரமான் கிருஸ்தவ மாநாட்டிற்கு ஆசியா முழுவதிலிருமிருந்து பெருமளவில் கூடுவார்கள். ஆசியாவின் மிகப்பெரிய கிருஸ்தவ மாடாக இது கருதப்படுகிறது. இம்மாநாட்டில் இந்தியாவிலிருந்தும், வெளி நாடுகளிலிருந்தும் வரும் அறிஞர்கள் ஆன்மீகச் சொற்பொழிவு ஆற்றுவார்கள்.  
## குறிப்புகள்

பகுப்பு:பத்தனம்திட்டா மாவட்டத்தில் உள்ள ஊர்களும் நகரங்களும்
சரல்குன்னு

**சரல்குன்னு** (*Charalkunnu*) என்பது இந்தியாவின் கேரளத்தின், பத்தனம்திட்டா மாவட்டத்தில் உள்ள ஒரு பிரபலமான மலைவாழிடமாகும். பம்பை ஆறு இதன் தாழ்வான பகுதிகளில் பாய்கிறது. சரல்குன்னு மாவட்ட தலைமையகமான பத்தனம்திட்டாவுக்கு 17 கி.மீ தென்கிழக்கில் அமைந்துள்ளது. கோழஞ்சேரி 5 கி.மீ. தொலைவில் அமைந்துள்ளது &nbsp;  

இது ரன்னியில் இருந்து சுமார் 10 &nbsp;  கி.மீ தொலைவிலும்,  திருவல்லாவிலிருந்து 20 கி.மீ. தொலைவிலும் உள்ளது. சரல்குன்னுவில் ஒரு மாநாட்டு மையம் உள்ளது. இது மார்தோமா, உள்ளூர் மற்றும் அரசியல் மக்களால் பயன்படுத்தப்படுகிறது. 

## குறிப்புகள்

* http://www.ecotours.in/charalkunnu-h.htm

பகுப்பு:பத்தனம்திட்டா மாவட்டத்தில் உள்ள ஊர்களும் நகரங்களும்
அமினோகுளோரினேற்றம்

**அமினோகுளோரினேற்றம்** (*Aminochlorination*) என்பது எந்த ஒரு கரிம வேதியியல் தொகுப்பு வினையில் குளோரின் அணு, அமினோ குழு அல்லது அமிடோ குழு இரண்டும் நிறுவப்பட்டு 2-அமினோ ஆல்கைல் குளோரைடு உருவாகிறதோ அந்த வினையைக் குறிக்கும். அமினோகுளோரினேற்ற வினை குறிப்பாக ஆல்க்கீன் அடிமூலக்கூறுகளை குளோரமீன்களுடன் இணைப்பதன் மூலம் பொதுவாக நிகழ்கிறது. ஆல்க்கீனின் மீதுள்ள அமீனை பலேடியம்(II) அயனியால் தூண்டி அணுக்கருநாட்டத் தாக்க வினையும், அதனைத் தொடர்ந்து தாமிரம்(II) குளோரைடைப் பயன்படுத்தி ஆக்சிசனேற்ற வினையும் நிகழ்ந்து 2-அமினோ ஆல்கைல் குளோரைடு தயாரிப்பது ஒரு மாற்று தயாரிப்பு முறையாகும்.  

## மேற்கோள்கள்


பகுப்பு:வேதி வினைகள்
கடமனிட்டா

**கடமனிட்டா** (*Kadammanitta*) என்பது தென்னிந்திய மாநிலமான கேரளத்தின்,  பத்தனம்திட்டா மாவட்டத்தில் உள்ள ஒரு சிற்றூர் ஆகும். பத்தனம்திட்டாவிலிருந்து கடமனிட்டா சுமார் 8 கி.மீ. தொலைவில் உள்ளது. இந்த ஊரில் உள்ள கடமனிட்டா தேவிய கோயில் பிரபலமானது ஆகும். இங்கு ஏப்ரல், மே மாதங்களில் நடத்தபடும் திருவிழாவில் நிகழ்த்தபடும் படயணி 10 நாட்கள்வரை நடைபெறும். 

## மேலும் காண்க

* படயணி 

## குறிப்புகள்

பகுப்பு:Coordinates on Wikidata
பகுப்பு:பத்தனம்திட்டா மாவட்டத்தில் உள்ள ஊர்களும் நகரங்களும்
அமினோமெத்தில் குழு

**அமினோமெத்தில் குழு** (*Aminomethyl group*) என்பது −CH2−NH2 அல்லது  −CH4N என்ற வாய்ப்பாட்டைக் கொண்டுள்ள ஓர் ஒற்றை இணைதிற வேதி வினைக்குழுவாகும். −CH2− என்ற மெத்திலின் பாலமானது ஒற்றைப் பிணைப்பால் அமீன் குழுவுடன் (−NH2) சேர்ந்திருப்பது அமினோமெத்தில் குழு என விவரிக்கப்படுகிறது.
−(CH2−)nNH2 என்ற 1-அமினோ ஆல்கைல் குழு தொடர் வரிசையில் அமினோமெத்தில் குழுவும் ஒரு வரிசையாகும்.  
4-(அமினோமெத்தில்) பென்சாயிக் அமிலம் போன்ற சில சேர்மங்களின் செந்தர ஐயுபிஏசி பெயரில் அமினோமெத்தில் என்ற பெயர் பயன்படுத்தப்படுகிறது.  
## மேற்கோள்கள்


பகுப்பு:கரிம வேதியியல்
பகுப்பு:அமினோ அமிலங்கள்
நிறம் வளர்த்தி 1

**நிறம் வளர்த்தி வி1** (*Color Developing Agent 1*) என்பது வண்ணப் படச்சுருள்கள் அபிவிருத்தி வரிசையில் பயன்படுத்தப்பட்ட முதலாவது நிறம் வளர்க்கும் வினைப்பொருளாகும். இதன் மூலக்கூற்று வாய்ப்பாடு C10H16N2 ஆகும்.  

இது நை,நை-ஈரெத்தில்-1,4-பென்சீன் ஈரமீன் என்ற பெயர்கொண்ட ஒரு கரிமச் சேர்மமாகும். பொதுவாக மோனோ ஐதரோகுளோரைடு உப்பு வடிவத்தில் இச்சேர்மம் இருக்கும். 

நிற அபிவிருத்தி செயல்முறையில் வெள்ளி ஆலைடு படிகத்திலுள்ள வெள்ளி அணுவை ஒடுக்கம் செய்த பின்னர் இந்த ஆக்சிசனேற்றப்பட்ட நிறம் வளர்க்கும் முகவர் நிற இணைப்பி ஒன்றுடன் இணைந்து நிறச் சாய மூலக்கூறாக உருவாகிறது.  
 
## மேற்கோள்கள்

பகுப்பு:வேதியியல்
பகுப்பு:ஒளிப்படக்கலை வேதிப்பொருட்கள்
நிறம் வளர்த்தி 3

**நிறம் வளர்க்கும் முகவர் 3** (*Color Developing Agent 3*) என்பது வண்ணப் படச்சுருள்கள் அபிவிருத்தி வரிசையில் பயன்படுத்தப்பட்ட மூன்றாவது நிறம் வளர்க்கும் முகவராகும். இதன் மூலக்கூற்று வாய்ப்பாடு C24H48N6O16S5 ஆகும். நை-[2—[(4-அமினோ-3-மெத்தில்பீனைல்)எத்திலமினோ]எத்தில்]மீத்தேன்சல்போனமைடு செசுகியுசல்பேட்டு ஒற்றை நீரேற்று என்ற உப்பாக வேதியியலில் இந்நிற வளர்த்தி அறியப்படுகிறது. 
நிற அபிவிருத்தி செயல்முறையில் வெள்ளி ஆலைடு படிகத்திலுள்ள வெள்ளி அணுவை ஒடுக்கம் செய்த பின்னர் இந்த ஆக்சிசனேற்றப்பட்ட நிறம் வளர்க்கும் முகவர் நிற இணைப்பி ஒன்றுடன் இணைந்து நிறச் சாய மூலக்கூறாக உருவாகிறது. வி.என்.எப்-1  மற்றும் ஈ-6 செயல்முறை உட்பட பல்வேறு படம் வளர்க்கும் செயல்முறைகளில் நிறம் வளர்க்கும் முகவர் 3 பயன்படுத்தப்படுகிறது. 
## மேற்கோள்கள்

பகுப்பு:வேதியியல்
பகுப்பு:ஒளிப்படக்கலை வேதிப்பொருட்கள்
நிறம் வளர்த்தி 2

**நிறம் வளர்த்தி 2** (*Color Developing Agent 2*) என்பது வண்ணப் படச்சுருள்கள் அபிவிருத்தி வரிசையில் பயன்படுத்தப்பட்ட இரண்டாவது நிறம் வளர்க்கும் வினைப்பொருளாகும். இதன் மூலக்கூற்று வாய்ப்பாடு C11H18N2 ஆகும். 4-ஈரெத்திலமினோ-ஆ-தொலுயிடின் 1,4-பென்சீன் ஈரமீன், நை4,நை4-ஈரெத்தில்-2-மெத்தில்- அல்லது நை1,நை1-ஈரெத்தில்-3-மெத்தில் பென்சீன்-1,4-ஈரமீன் 4-(ஈரெத்திலமினோ)-2-மெத்தில் அனிலீன் என்ற உப்புகளாக வேதியியலில் இது அறியப்படுகிறது.  

நிற அபிவிருத்தி செயல்முறையில் வெள்ளி ஆலைடு படிகத்திலுள்ள வெள்ளி அணுவை ஒடுக்கம் செய்த பின்னர் இந்த ஆக்சிசனேற்றப்பட்ட நிறம் வளர்க்கும் முகவர் நிற இணைப்பி ஒன்றுடன் இணைந்து நிறச் சாய மூலக்கூறாக உருவாகிறது.   
## மேற்கோள்கள்

பகுப்பு:வேதியியல்
பகுப்பு:ஒளிப்படக்கலை வேதிப்பொருட்கள்
டேலி தாம்சன்

**டேலி தாம்சன்** (Daley Thompson) என்று அழைக்கப்படும் பிரான்சிஸ் மோர்கன் அயோடலே தாம்சன், (பிறப்பு: 1958 சூலை 30  ) இவர் ஓர் ஆங்கில முன்னாள் டெகத்லான் வீரராவார். 1980 மற்றும் 1984 ஆம் ஆண்டுகளில் நடந்த ஒலிம்பிக் போட்டிகளில் டெகத்லானில் தங்கப் பதக்கத்தை வென்றார். மேலும் இந்த நிகழ்விற்கான உலக சாதனையை நான்கு முறை முறியடித்தார் .

நான்கு உலக சாதனைகள், இரண்டு ஒலிம்பிக் தங்கப் பதக்கங்கள், மூன்று பொதுநலவாய விளையாட்டுப் பட்டங்கள், உலகப் போட்டிகள், ஐரோப்பியப் போட்டிகள போன்றவற்றில் வெற்றி பெற்ற இவர், எல்லா காலத்திலும் மிகப் பெரிய டெகத்லான்களில் ஒருவராக கருதப்படுகிறார்.

## ஆரம்ப வாழ்க்கை
இவர், லண்டனின் நாட்டிங் ஹில்லில் ஒரு பிரிட்டிசு நைஜீரிய தந்தையின் இரண்டாவது மகனாகப் பிறந்தார். இவரின் தந்தை இலண்டனில் ஒரு வாடகை வாகன நிறுவனத்தை நடத்தி வந்தார். இவரது தாய் இலிடியா இசுக்கொட்லாந்தைச் சேர்ந்தவராவார். இவருக்கு ஆறு வயதாக இருந்தபோது, இவரின் தந்தை இவர்களின் குடும்பத்தைவிட்டு வெளியேறினார். ஏழு வயதில், இவரது தாய் இவரை சசெக்ஸின் போல்னியில் உள்ள பார்லி குளோஸ் உறைவிடப் பள்ளிக்கு அனுப்பினார். இவரது முதல் லட்சியம் ஒரு தொழில்முறை கால்பந்து வீரராக மாற வேண்டும் என்பதேயாகும். ஆனால் பின்னர் இவர் தனது ஆர்வங்களை தடகளத்திற்கு மாற்றிக் கொண்டார்.

## தடகளம்
ஆரம்பத்தில், இவர் ஹேவர்ட்ஸ் ஹீத் சங்கத்தின் உறுப்பினராக இருந்தார். ஆனால் இவர் 1975 இல் இலண்டனுக்குத் திரும்பியபோது, நியூஹாம், எசெக்ஸ் பீகிள்ஸ் போன்ற தடகள சங்கத்தில் சேர்ந்து, ஒரு விரைவோட்ட வீரராகப் பயிற்சி பெற்றார். இவருக்கு பாப் மோர்டிமர் என்பவர் பயிற்சியளிக்கத் தொடங்கினார். அவர் இவரை டெகத்லானுக்கு முயற்சி செய்ய பரிந்துரைத்தார். இவர் அந்த ஆண்டின் பிற்பகுதியில் வேல்சின் கும்பிரான் என்ற நகரத்தில் தனது முதல் டெகத்லானில் போட்டியிட்டார். இவர் தனது அடுத்த போட்டியில் வென்றார். 1976 ஆம் ஆண்டில், மாண்ட்ரீல் ஒலிம்பிக் போட்டிகளில் 18 வது இடத்தில் இருந்தார். அடுத்த ஆண்டு, இவர் ஐரோப்பிய இளையோர் பட்டத்தை வென்றார். 1978 இல் இவரது மூன்று பொதுநலவாய விளையாட்டுப் போட்டிகளில் முதல் இடத்தைப் பிடித்தார். 1979 ஆம் ஆண்டில், இவர் அந்த ஆண்டின் டெகத்லானை முடிக்கத் தவறிவிட்டார். ஆனால் இங்கிலாந்தில் நடந்த போட்டிகளில் நீளம் தாண்டுதலில் வென்றார்.

## தனிப்பட்ட வாழ்க்கை
இவருக்கு லிசா என்பவருடன் திருமணம் நடந்து இரண்டு குழந்தைகளும், முன்னாள் மனைவி திரிசுடன் மூன்று குழந்தைகளும் உள்ளனர்.

## குறிப்புகள்

## வெளி இணைப்புகள்

* DT10 Sports
* 50 Olympic moments – Daley Thompson – can be used to expand article

பகுப்பு:1958 பிறப்புகள்
பகுப்பு:வாழும் மக்கள்
கோபியுலா டெரோங்கோ

***கோபியுலா தெரோங்கோ*** (*Copiula derongo*)  கூர்வாய் (மைக்ரோகையலிடே) குடும்பத்தினைச் சார்ந்த தவளையாகும். இது பப்புவா நியூ கினி மற்றும் இந்தோனேசியா ஆகிய இரண்டு பகுதிகளிலுமே காணப்படுகிறது. இதன் சிற்றினப் பெயரான *டெரோங்கோ* இத்தவளை வாழும் வட்டாரத்தினை குறிக்கும் பெயராகும். டெரோங்கோ கிராமம், பப்புவா நியூ கினியாவின் மேற்கு மாகாணத்தில் உள்ளது. மூலக்கூறு ஆதாரங்களின் அடிப்படையில், 2016-ல் இத்தவளையானது *ஆசுட்ரோகாபெரினா* பேரினத்திலிருந்து *கோபியுலா* பேரினத்திற்கு மாற்றப்பட்டது.   

## விளக்கம்
ஆண் தவளைகளின் உடல் நீளம்  வரையும் பெண் தவளைகளில் இது,  வரையும் உள்ளது. இருந்தபோதிலும் உடலின் அதிகபட்ச அளவு வாழிடத்தினைப் பொறுத்து மாறுபடுகிறது. முதுகுபுற நிறமானது ஆலிவ் முதல் சிவப்பு பழுப்பு போன்று காணப்படும். சில நேரங்களில் அடர் திட்டுக்களாகக் காணப்படும். பொதுவாக ஆண்களின் (சில பெண் தவளைகளில்) தலையின் முன்பகுதி பிறபகுதிகளைவிட மிகவும் வெளிறிக் காணப்படும். கண்கள் சிறியவை. செவிப்பறை தெளிவாகத் தெரிவதில்லை.  

## வாழ்விடம் மற்றும் பாதுகாப்பு
இத்தவளையின் இயற்கை வாழ்விடங்கள் வெப்பமண்டல காடுகள் ஆகும். இங்கு மண் குழிகளில் இனப்பெருக்கம் செய்கிறது. பொதுவானது இத்தவளைகள் மனித நடமாட்டம் குறைவான பகுதிகளில் காணப்படுவதால், அச்சுறுத்தல் அதிகமாக இருப்பதாகக் கருதப்படவில்லை.

## மேற்கோள்கள்

பகுப்பு:தவளைகள்
டான் கிரேவ்சு (வட்டெறிபவர்)

**டேனியல் கிரீவ்சு** (Daniel Greaves) (பிறப்பு: 1982 அக்டோபர் 4) இவர் பிரித்தனைச் சேர்ந்த ஓர் தடகள விளையாட்டு வீரர் ஆவார். அவர் வட்டெறிதலில் நிபுணத்துவம் பெற்றவராவார்.

## சுயசரிதை
இவர் இங்கிலாந்தின் இலீசெஸ்டர்சையரின் அன்ஸ்டே என்ற நகரத்தில் 1982 இல் பிறந்தார்.

2004 ஆம் ஆண்டு ஏதென்ஸில் நடந்த கோடைகால இணை ஒலிம்பிக்கில் எஃப் 44/46 வகை வட்டெறிதலில் இவர் தங்கப்பதக்கம் வென்றார். இவர், 55.12 மீட்டர் தூக்கி எறிந்து புதிய உலக சாதனையைப் படைத்தார். முன்னதாக சிட்னியில் நடந்த 2000 கோடைகால இணை ஒலிம்பிக்கில் வெள்ளியை வென்றார்.

கால்களின் குறைபாட்டுடன் பிறந்த போதிலும், 2001 ஆம் ஆண்டில் அமெரிக்காவிற்கு எதிரான போட்டியில் இங்கிலாந்து அணியில் சேர இவர் தேர்ந்தெடுக்கப்பட்டார்.

2008 ஆம் ஆண்டு பெய்ஜிங்கில் நடந்த கோடைகால இணை ஒலிம்பிக்கில் இவர்  போட்டியிட்டு, எஃப்44 வகை வட்டெறிதலில் வெண்கலப் பதக்கம் வென்றார்.

2011 சனவரியில் நியூசிலாந்தில் நடந்த ஐபிசி-க்கு முந்தைய உலக தடகளப் போட்டிகளில் போட்டியில் மீண்டும் உலக சாதனையை முறியடித்த இவர், தனது நான்காவது வீசுதலில் 59.98 மீட்டரைக் கடந்தார்.

## மேற்கோள்கள்

பகுப்பு:வாழும் மக்கள்
பகுப்பு:1982 பிறப்புகள்
பகுப்பு:இணை ஒலிம்பிக் விளையாட்டு வீரர்கள்
இரிமா படலோவா

**இரீமா படலோவா** (Rima Batalova) உருசியாவைச் சேர்ந்த இவர் ஒரு இணை ஒலிம்பிக் விளையாட்டு தடகள விளையாட்டு வீரராவார். முக்கியமாக இவர்  டி 12 வகைப்பாட்டில் நடுத்தர தூர நிகழ்வுகளில் போட்டியிடுகிறார். அட்லாண்டா (1996), சிட்னி (2000), ஏதென்ஸ் (2004) பெய்ஜிங் (2008) ஆகியவற்றில் நடந்த இணை ஒலிம்பிக் விளையாட்டுக்கள் மூலம் பல்வேறு உலக மற்றும் ஐரோப்பியப் போட்டிகளில் விளையாடியுள்ளார்.

தனது விளையாட்டு வாழ்க்கையில் 100 முதல் 5000 மீட்டர் வரையிலான அனைத்து தூரங்களையும் வெற்றிகரமாக ஓடியுள்ளார். இணை ஒலிம்பிக்கில் இவர் 17 பதக்கங்களைப் பெற்றுள்ளார். அவற்றில் 13 தங்கம் அடங்கும். 2000 ஆம் ஆண்டு முதல் இவர் உருசிய இணை ஒலிம்பிக் குழுவின் துணைத் தலைவராக இருந்தார். இவரது விளையாட்டுத் தகுதிக்காக இவர் மாநிலத்திலிருந்தும் தனது நகரத்திலிருந்தும் ஏராளமான கௌரவங்களையும் பெற்றுள்ளார்.

## சுயசரிதை
சோவியத் ஒன்றியத்தில் பிறந்து, சிறு வயதிலிருந்தே பார்வைக் குறைபாடுள்ள இவர், எகடெரின்பர்க் பல்கலைக்கழகத்தில் விளையாட்டுத் துறைகளில் பட்டம் பெற்றார்.

## விளையாட்டுகள்
இவர் ஆறு இணை ஒலிம்பிக் போட்டிகளில் பங்கேற்றுள்ளார். 1988 ஆம் ஆண்டு கோடைகால இணை ஒலிம்பிக்கில் சோவியத் ஒன்றிய அணியின் ஒரு பகுதியாக இவர் முதலில் போட்டியிட்டார். அதில் இவர் 1500 மீட்டர், 200 மீட்டர் ஓட்டத்தில் தங்கமும், 300 மீட்டரில் வெண்கலமும் வென்றார். 1992 ஆம் ஆண்டில் பார்சிலோனாவில் ஒருங்கிணைந்த அணியின் தடகள தூதுக்குழுவின் ஒரு பகுதியாக போட்டியிட்டு 200 மீ, 400 மீ, 800 மீ, 1500 மீட்டர் ஓட்டங்களில் மேலும் நான்கு தங்கப் பதக்கங்களையும் 100 மீட்டர் ஓட்டத்தில் வெள்ளியையும் வென்றார். 1996 மற்றும் 2000 ஆம் ஆண்டுகளில் அடுத்த இரண்டு போட்டிகளில் இவர் தோல்வியுற்றார். இதில் 800 மீட்டர், 1500 மீட்டர் உட்பட மொத்தம் 7 தங்கப் பதக்கங்களை வென்றுள்ளார். 2004 மற்றும் 2008 ஆம் ஆண்டுகளில் இவர் 800 மீ, 1500 மீட்டர் போட்டிகளில் மட்டுமே போட்டியிட்டார். ஆனால் 2004 ஆம் ஆண்டில் ஒரு வெள்ளியையும், வெண்கலத்தையும் மட்டுமே பெற்றார். 2008 ஆம் ஆண்டில் இறுதியில் 13 தங்கம், 2 வெள்ளி மற்றும் 2 வெண்கலங்கள் என இவரது கணக்கில் இருந்தது.

## அரசியல்
அரசியலில் நுழைந்த இவர், 2016 முதல் மாநில சட்டமன்றத்தின் உறுப்பினராக உள்ளார். நாட்டில் விளையாட்டு வசதிகளை மேம்படுத்துவதையும், உருவாக்குவதை நோக்கமாகக் கொண்டுள்ளார். குறிப்பாக மாற்றுத்திறனாளிகளுக்கான அணுகல் மற்றும் பயன்பாட்டினைப் பற்றி கவனம் செலுத்துகின்றார்.

## மேற்கோள்கள்

பகுப்பு:வாழும் மக்கள்
பகுப்பு:இணை ஒலிம்பிக் விளையாட்டு வீரர்கள்
ரோசாலியா லாசரோ

**ரோசாலியா லாசரோ** (Rosalía Lázaro) எசுப்பானியாவைச் சேர்ந்த இவர் ஓர் இணை ஒலிம்பிக் தடகள வீரராவார். முக்கியமாக எஃப் 12 வகைப்பாட்டில் நீளம் தாண்டுதல் போட்டிகளில் போட்டியிடுகிறார்.

1992 முதல் 2008 வரை ஒவ்வொரு கோடைகால இணை ஒலிம்பிக்கிலும் இவர் போட்டியிட்டார். இவர் எப்போதும் நீளம் தாண்டுதலில் போட்டியிட்டார். ஆனால் 1992 மற்றும் 2008 ஆம் ஆண்டுகளில் 100 மீட்டரிலும், 1996 இல் பென்டத்லானிலும் போட்டியிட்டார். இந்த விளையாட்டுகளில் இவர் நீளம் தாண்டுதலில் மூன்று பதக்கங்களை வென்றார். 1996இல் எப் 10/11 வகையில் தனது முதல் வெள்ளியை வென்றார்.

இவர் விளையாட்டு பொருளாதாரத்தில் நிபுணத்துவம் பெற்றுள்ளார். மேலும், முக்கியமான இணை ஒலிம்பிக் நிகழ்வுகளுக்கான தடகளப் பயிற்சியைக் கையாளுகிறார்.

## வெளி இணைப்புகள்
* profile on paralympic.org

பகுப்பு:வாழும் மக்கள்
ஜெருசா கெபர் சாண்டோசு

**ஜெருசா கெபர் தாசு சாண்டோசு** (Jerusa Geber dos Santos) (பிறப்பு: 1982 ஏப்ரல் 26) பிரேசிலைச் சேர்ந்த இவர் பார்வைக் குறைபாடு பிரிவில் இணை ஒலிம்பிக் விளையாட்டுக்களில் விளையாடும் விரைவோட்ட வீரராவார். டி 11 வகைப்பாட்டில் போட்டியிடும் இவர் இரண்டு கோடைகால இணை ஒலிம்பிக் விளையாட்டுப் போட்டிகளில் போட்டியிட்டு இரண்டு வெள்ளியையும், வெண்கல பதக்கங்களை வென்றுள்ளார். இவர் பல உலகப் போட்டிகளிலும், பரப்பன் அமெரிக்கப் போட்டிகளிலும் பதக்கம் வென்றுள்ளார். ஐந்து போட்டிகளில் பத்து பதக்கங்களை எடுத்துள்ளார்.

## ஆரம்ப வரலாறு

பிறவிக் கண்புரை நோயால் பாதிக்கப்பட்ட இவருக்கு நான்கு வயதில் அறுவை சிகிச்சை செய்யப்பட்டது. ஆனால் எட்டு வயதில் இவர் கண் அழுத்த நோயால் பாதிக்கப்படத் தொடங்கினார். மேலும், 18 வயதில் நிரந்தரமாக தனது பார்வையை இழந்தார். இவர் இணை ஒலிம்பிக் தடகளத்திற்காக தன்னை அர்ப்பணித்துக் கொண்டு 2005 இல் போட்டியிடத் தொடங்கினார்.

2008 இல் பெய்ஜிங்கிலும், 2012 இல் இலண்டன்|இலண்டனிலும்]], 2016 இல் இரியோ டி செனீரோவிலும் நடந்த மூன்று கோடைகால இணை ஒலிம்பிக் போட்டிகளிலும் பங்கேற்றார். உலகப் போட்டிகளிலும், பராபன்-அமெரிக்க விளையாட்டுகளின் பல்வேறு பதிப்புகளிலும் அவர் கௌரவிக்கப்பட்டார். இலண்டன் இணை ஒலிம்பிக்கின் போது, ​​100 மீட்டரிலும், 200 மீட்டரிலும், இவர் பிரேசிலிய வீரர் ஜூலியா சாண்டோசையும், சீன வீரர் ஜுண்டிங்சியன் ஜியாவை பின்னுக்குத் தள்ளி தனது தோழி தெரெசின்கா ​​கில்கெர்மினாவுக்குப் பின் வெள்ளியை வென்றார். ஆனால் இவரது தாயகத்தில் நடந்த 2016 இரியோ டி செனீரோ விளையாட்டுப் போட்டிகளில், இவர் எந்த இறுதிப் போட்டிகளையும் எட்டவில்லை.

துபாயில் நடந்த 2019 உலகக் கோப்பையில் தங்கமும், லிமாவில் நடந்த பரப்பன் அமெரிக்கப் போட்டியில் இரட்டை தங்கமும் வென்றார்.

## மேற்கோள்கள்

பகுப்பு:வாழும் மக்கள்
பகுப்பு:1982 பிறப்புகள்
பகுப்பு:இணை ஒலிம்பிக் விளையாட்டு வீரர்கள்
இராணிப்பேட்டை வருவாய் கோட்டம்

**இராணிப்பேட்டை வருவாய் கோட்டம்** என்பது இராணிப்பேட்டை மாவட்டத்தில் உள்ள ஒரு வருவாய் கோட்டம் ஆகும். 

இது பின்வரும் வட்டங்களைக் கொண்டுள்ளது.
# வாலாஜாபேட்டை,
# ஆற்காடு,
#  கலவை.

## மேலும் பார்க்க
* அரக்கோணம் வருவாய் கோட்டம்

## மேற்கோள்கள்
* 

பகுப்பு:இராணிப்பேட்டை மாவட்ட வருவாய் கோட்டங்கள்
அணஸ்வரா ராஜன்

**அணஸ்வரா ராஜன்** (8 செப்டம்பர் 2002) தமிழ் மற்றும் மலையாளத் திரைப்படத்துறையில் பணியாற்றி பெயர்பெற்ற ஓர் இந்திய நடிகை ஆவார். இவர் நடித்த முதல் திரைப்படம் *உதாஹரணம் சுஜாதா* ஆகும். இவர் *க்ளோப்* என்ற மலையாள குறும்படம் மூலம் அறிமுகமானார். இவர் நடித்து வணிக ரீதியாக மிக பெரிய வெற்றிபெற்ற திரைப்படங்கள் *தண்ணீர் மத்தன் தினங்கள்* (2019) மற்றும் *ஆத்யராத்ரி* (2019) மூலம் மேலும் புகழ்பெற்றார். இவர் இவருடன் சக நடிகர் மாத்யூ தாமஸ் உடன் இணைந்து 22வது ஆசியாநெட் திரைப்பட விருதுகள் 2020ல் *தண்ணீர் மத்தன் தினங்கள்* (2019) என்ற திரைப்படத்தில் கீர்த்தி மற்றும் ஜெய்சன் என்ற கதாபாத்திரங்களில் நடித்ததற்காக சிறந்த நட்சத்திர ஜோடி விருதை பெற்றனர்.

### ஆரம்ப வாழ்க்கை
அணஸ்வரா ராஜன் 8 செப்டம்பர் 2002ல் ராஜன் பையதாகத் மற்றும் உஷா தம்பதியினருக்கு கேரள மாநிலத்திலுள்ள கண்ணூர் மாவட்டத்தில் பிறந்தார். தன்னுடைய 10ஆம் வகுப்பு கல்வியை மேரி உயர்நிலை பள்ளியில் படித்து முடித்து, தற்பொழுது பையனூரிலுள்ள அரசு உயர்நிலை பள்ளியில் படிக்கிறார்.

### திரைப்பயணம்
அனஸ்வரா 2017ல் வெளியான உதாஹரணம் சுஜாதா படத்தில் மஞ்சு வாரியரின் எதிர்த்தெழும் மகள் ஆதிரா கிருஷ்ணன் என்ற கதாபாத்திரத்தின் மூலம் திரையுலகில் கால்பதித்தார். மேலும் சில படங்களில் சிறிய வேடங்களில் தோன்றிய பின்னர் 2019ல் வெளியான தண்ணீர் மத்தன் தினங்கள் என்ற திரைப்படத்தில் முதன் முதலாக கதாநாயகியாக நடித்து வெற்றிபெற்றார். இவர் திரிஷா கதாநாயகியாக நடித்து 2020ல் வெளியாகவுள்ள ராங்கி படத்தின் மூலம் தமிழ் திரையுலகில் தனது கால்தடத்தை பதித்தார். அவரது வரவிருக்கும் திட்டங்களில் ‘வாங்கு’ மற்றும் ‘சூப்பர் சரண்யா’ ஆகியவை அடங்கும். ‘வாங்கு’ மார்ச் மாதத்தில் வெளியிட திட்டமிடப்பட்டது, ஆனால் கோவிட்-19 காரணமாக ஒத்திவைக்கப்பட்டது.

### திரைப்படவியல்

#### திரைப்படங்கள்

#### சின்னத்திரை

## குறும்படங்கள்

* 2015 - க்ளோப் (மலையாளம்)

## விருதுகள்

* 22வது ஆசியாநெட் திரைப்பட விருதுகள் 2020 - சிறந்த நட்சத்திர ஜோடி (2019)
* பிலௌர்ஸ் (தொலைக்காட்சி நிறுவனம்) - பிலௌர்ஸ் இந்தியன் திரைப்பட விருதுகள் 2018 - உதாஹரணம் சுஜாதா (2017) விற்காக  சிறந்த குழந்தை நட்சத்திரம் விருது

## மேற்கோள்

## பிற இணைப்புகள்
*
*

பகுப்பு:கண்ணூர் மாவட்ட மக்கள்
பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
பகுப்பு:இந்தியத் திரைப்பட நடிகைகள்
பகுப்பு:2002 பிறப்புகள்
பகுப்பு:தமிழ்த் திரைப்பட நடிகைகள்
வாணியம்பாடி வருவாய் கோட்டம்

**வாணியம்பாடி வருவாய் கோட்டம்** என்பது தமிழ்நாட்டின், திருப்பத்தூர் மாவட்டத்தில் உள்ள இரண்டு வருவாய் கோட்டங்களில் ஒன்றாகும். இதன் தலைமையகம் வாணியம்பாடியில் அமைந்துள்ளது

இது பின்வரும் வட்டங்களைக் கொண்டுள்ளது.

1. வாணியம்பாடி

2. ஆம்பூர்

## மேலும் பார்க்க

* திருப்பத்தூர் வருவாய் கோட்டம்

## மேற்கோள்கள்

* 

பகுப்பு:திருப்பத்தூர் மாவட்ட வருவாய் கோட்டங்கள்
மரியா ஜோசு ஆல்வெசு

**மரியா ஜோசு ஆல்வெசு** (Maria José Alves) இவர் பிரேசிலைச் சேர்ந்த ஒரு இணை ஒலிம்பிக்கில் பார்வைக் குறைபாடு பிரிவில் விளையாடிய தடகள வீரராவார். முக்கியமாக டி 12 வகை விரைவோட்டப் போட்டிகளில் போட்டியிடுகிறார்.

இவர் நான்கு இணை ஒலிம்பிக்கில் போட்டியிட்டு, நான்கு வெண்கலப்பதக்கங்களை வென்றுள்ளார். இவரது முதல் ஓட்டம் 1996 ஆம் ஆண்டு அட்லான்டா விளையாட்டுப் போட்டிகளில் இருந்தன. அதே போட்டியில் இவர் 400 மீட்டர் ஓட்டத்திலும், நீளம் தாண்டுதலிலும் போட்டியிட்டார். அதில் இவர் ஆறாவது இடத்தைப் பெற்றார். இதில் இவர் 100 மீ, 200 மீ, 400 மீ நீளம் தாண்டுதலில் பங்கேற்று வெண்கலம் வென்றார். 2000இல் சிட்னியில் நடைபெற்ற கோடைகால இணை ஒலிம்பிக்கில் இவர் 100 மீட்டர், 200 மீட்டர் ஆகியவற்றில் கல்ந்து கொண்டார். ஆனால் எந்த பதக்கமும் கிடைக்கவில்லை. 2004இல் ஏதென்ஸிலும், பெய்ஜிங்கில் நடந்த கோடைக்கால இணை ஒலிம்பிக் விளையாட்டுப் போட்டிகளிலும் இவர் 100 மீ, 200 மீ, 400 மீ. போட்டிகளில் போட்டியிட்டார். 2004 ஆட்டங்களில் தான் 100 மீட்டரிலும், 200 மீட்டரிலும் தனது வெண்கலத்தை பெற்றார்.

பகுப்பு:வாழும் மக்கள்
பகுப்பு:இணை ஒலிம்பிக் விளையாட்டு வீரர்கள்
பியூரிபிகேசன் சாந்தமார்த்தா

**பியூரிபிகேசன் சாந்தமார்த்தா** (Purificacion Santamarta) எசுப்பானியாவைச் சேர்ந்த இவர் ஓர் இணை ஒலிம்பிக் தடகள வீரராவார்.முக்கியமாக டி 11 வகைப்பாடு விரைவோட்ட நிகழ்வுகளில் போட்டியிடுகிறார்.

## சுயசரிதை
இவர் ஏழு இணை ஒலிம்பிக்கில் போட்டியிட்டு, மொத்தம் 16 பதக்கங்களை  வென்றுள்ளார். அதில் பதினொரு தங்கம் அடங்கும். இவரது முதல் ஆட்டங்கள் 1980 ஆம் ஆண்டில் இருந்தன. அதில் இவர் 60 மீட்டரில் ஓடினார். மேலும், 400 மீட்டரில் வெள்ளியை வென்றார். 1984 ஆம் ஆண்டில் இவர் நீளம் தாண்டுதலில் போட்டியிட்டு 100 மீட்டரிலும், 400 மீட்டர் இரண்டிலும் தங்கப்பதக்கம் வென்றார். இவரது மூன்றாவது ஆட்டங்கள் 1988 ஆம் ஆண்டில் சியோலில் இருந்தன. அதில் இவர் தனது 100 மீட்டர் பட்டத்தை தக்கவைத்து 400 மீட்டர் ஓட்டத்திலும், நீளம் தாண்டுதலிலும் வெள்ளிப் பதக்கங்களை வென்றார்.

## இணை ஒலிம்பிக் போட்டிகள்
1992 கோடைகால இணை ஒலிம்பிக் போட்டிகளில் தனது சொந்த மண்ணில் விளையாடினார். இதில் தொடர்ந்து மூன்றாவது 100 மீட்டர் பட்டத்தை வென்றார். மேலும், 200 மீ, 400 மீ, 800 மீ ஆகியவற்றில் தங்கங்களைச் சேர்த்தார். 1996 ஆம் ஆண்டில் இவர் தனது 100 மீ, 200 மீ மற்றும் 400 மீட்டர் பட்டங்களை பாதுகாப்பதில் வெற்றி பெற்றார். ஆனால் 800 மீட்டரில் ஓடவில்லை.சிட்னியில் நடந்த 2000 கோடை இணை ஒலிம்பிக்கில் 100 மீட்டரில் முதல் தடவையாக ஐந்து ஆட்டங்களில் தோல்வியடைந்தார். பிரேசிலின் ஆட்ரியா சாண்டோஸ் இவரை இரண்டாவது இடத்திற்கு வீழ்த்தினார். ஆனால் இவர்  மூன்று 400 மீட்டரில் தொடர்ந்து தங்கம் வென்றார். ஏதென்சில் நடந்த 2004 கோடைகால இணை ஒலிம்பிக்கில் இவர் 200 மீட்டரில் வெண்கலத்தை வென்றார். ஆனால் 100மீட்டரிலும், 400 மீட்டரிலும் வெற்றியை ஈட்டவில்லை.

## குறிப்புகள்

பகுப்பு:வாழும் மக்கள்
பகுப்பு:இணை ஒலிம்பிக் விளையாட்டு வீரர்கள்
அல்டி (2020 தமிழ்த் திரைப்படம்)

**அல்டி** (*Alt*i) என்பது எம்.ஜே.உசைன் எழுதி இயக்கிய 2020 தமிழ் மர்ம  படம். இப்படத்தில் புதுமுகம் அன்பு மயில்சாமி மற்றும் மனிஷாஜித் ஆகியோர் முக்கிய கதாபாத்திரங்களில் நடித்துள்ளனர், செந்திரயன் , யாசர் மற்றும் மரிமுத்து ஆகியோர் துணை வேடங்களில் நடிக்கின்றனர். இப்படம்  என்.எஸ்.ஆர் பிலிம் பேக்டரியின் கீழ் தயாரிக்கப்படுகிறது மற்றும் சிறீகாந்து தேவா இசை இந்த திரைப்படத்திக்கு இசையமைத்துள்ளார்

## நடிகர்கள்

* குட்டியாக அன்பு மயில்சாமி
* மனிஷாஜித் மேரியாக
* செந்திரயான் ஜோனி யாக
* ராபர்ட் மாஸ்டர்
* ஜி.மரிமுத்து
* குணாவாக யாசர்
* சார்லி
* டெல்லிகணேஷ்
* பாண்டு
* மதன் பாப்
* ஏ.வெங்கடேஷ்
* செந்தி குமாரி
* மிப்பு
* பவர்ஸ்டார்சீனிவாசன்
* வையபுரி
* மனோகர்

## தயாரிப்பு

இந்தத் திரைப்படம் பிரபல கோலிவுட் நகைச்சுவை நடிகர் மயில்சாமியின் மகன் அன்புவின் நடிப்பை குறிக்கிறது . படம் ஒரு தொலைபேசி திருட்டு பற்றி சுழல்கிறது, இது படத்தின் கதைக்களத்தை உருவாக்குகிறது.

## மேற்கோள்கள்

பகுப்பு:2020 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:சார்லி நடித்த திரைப்படங்கள்
செருகோல்புழா

**செருகோல்புழா** (*Cherukolpuzha*)  என்பது இந்தியாவின், கேரள மாநிலத்தில் உள்ள பதனம்திட்டா மாவட்டத்தின் உள்ள ஒரு சிற்றூராகும்.

இங்கு பம்பை ஆற்றின் கரையில் நடக்கும் *அய்ருர் செருகோல்புழா* என்ற இந்து சமய பேரவைக் கூட்டம் ஒரு முக்கியமான சமயக் கூட்டமாகும். இந்தக் கூட்டத்தில் இந்துசமயம் குறித்த சொறுபொழிவுகளை சமய அறிஞர்கள் மேற்கொள்வார்கள்.

செருகோல்புழாவுக்கு அருகிலுள்ள தொடருந்து நிலையம் திருவல்லா தொடருந்து நிலையமாகும் இது சுமார் 21 கி.மீ. தொலைவில் அமைந்துள்ளது. அருகிலுள்ள வானூர்தி நிலையம், திருவனந்தபுரம் பன்னாட்டு வானூர்தி நிலையமாகும் இது சுமார் 121 கி.மீ. தொலைவில் அமைந்துள்ளது.

## குறிப்புகள்

பகுப்பு:பத்தனம்திட்டா மாவட்டத்தில் உள்ள ஊர்களும் நகரங்களும்
புனித மேரி தேவாலயம், நிரணம்

**நிரணம்** **வல்லிய பள்ளி** அல்லது **புனித மேரி ஆர்த்தடக்ஸ் சிரிய தேவாலயம், நிரணம்** என பிரபலமாக அறியப்படும் **நிரணம் பள்ளி**, என்பது கி.பி 54 இல் இயேசு கிறிஸ்துவின் பன்னிரண்டு திருத்தூதர்களில் ஒருவரான திருத்தூதர் தோமாவால்  நிறுவப்பட்ட ஒரு தேவாலயம் ஆகும். இது  நிரணம் மறைமாவட்டத்தின் கீழ் உள்ள தேவாலயம் ஆகும். 

## வரலாறு
நிரணம் பள்ளி இந்தியாவின் பழமையான தேவாலயங்களில் ஒன்றாகும். இந்த தேவாலயம் கி.பி 54 இல் இயேசு கிறிஸ்துவின் பன்னிரண்டு அப்போஸ்தலர்களில் ஒருவரான புனித தோமாவால் நிறுவப்பட்டது என்று நம்பப்படுகிறது. அதன் பின்னர் தேவாலயம் பல முறை புனரமைக்கப்பட்டது. தேவாலயத்தில் உள்ள கற்கள் கி.பி 1259 இல் புனரமைத்ததைக் காட்டுகின்றன. இயேசு கிறிஸ்துவின் பன்னிரண்டு புனிதத் தூதர்களில் ஒருவரான புனித தோமா கி.பி. 52 ஐ ஒட்டி கொடுங்ஙல்லூர் அருகே மலங்கராவில் வந்து இறங்கினார். அவர் ஏழரை தேவாலயங்களை நிறுவினார். அவை  கொடுங்ஙல்லூர், பலையூர், கோட்டகாவே, கொக்கமங்கலம், நிரணம், சாயல், கொல்லம் மற்றும் திருவிதாங்கோடில் உள்ள அரை தேவாலயம் போன்றவை ஆகும். வடகிழக்கு திசையில் கொல்லமில் இருந்து செல்லும் வழியில் அவர் கடல் வழியாக நிரணம் "திரிக்பலேஸ்வரம்" வந்தடைந்தார். அவர் பட்டமுக்கில், மற்றும் தயில் என்ற இரண்டு இந்து பிராமண குடும்பங்களையும், மங்கி மற்றும் மடதிலன் என்ற இரண்டு நாயர் குடும்பங்களையும் கிறிஸ்தவ சமயத்திற்கு மாற்றினார். புனித தோமாவால் கிறிஸ்தவ சமயத்துக்கு மாற்றப்பட்ட முதல் நான்கு குடும்பங்கள் இவை. பட்டமுக்கிலின் குடும்ப உறுப்பினர்களுக்கும் அவர் ஆசாரிய அதிகாரங்களை வழங்குகிறார். பட்டமுக்கில் குடும்பத்தைச் சேர்ந்த பாதிரியார்கள் அங்கேயே தங்கி ஆசாரியத்துவத்தை செய்து பழங்காலத்தில் நிரணம் தேவாலயத்தையும் அதன் சொத்துக்களையும் நிர்வகித்துவந்தனர்.    

## படவரிசை


Image:നിരണം പള്ളി - ആൾത്താര.jpg|நிரணம் பள்ளியின் உட்புறம்
File:Inside Niranam Church St. Mary' Church.jpg|உள் தோற்றம்
Image:നിരണം പള്ളി തെക്കു വശം.jpg|நிரணம் பள்ளி - தெற்குப்பக்கம்
Image:നിരണം പള്ളി വടക്കു വശം.jpg|நிரணம் பள்ளி - வடக்குப் பக்கம்
File:നിരണം പള്ളിയിൽ സൂക്ഷിച്ചിരിക്കുന്ന ഫലകം.jpg|தேவாலயத்தின் உள்ளே உள்ள கல்வெட்டு
File:നിരണം പള്ളിയിൽ സൂക്ഷിച്ചിരിക്കുന്ന താളിയോല.jpg|தேவாலயத்தில் பாதுகாக்கபட்டுவரும் ஓலைச் சுவடி
File:നിരണം പള്ളിയിൽ സൂക്ഷിച്ചിരിക്കുന്ന ചക്രം.jpg|நிரணம் பள்ளளியில் நீர் சக்கரம்

பகுப்பு:Coordinates on Wikidata
பகுப்பு:பத்தனம்திட்டா மாவட்டத்திலுள்ள கிறிஸ்தவக் கோயில்கள்